සිවිල් සංවිධානවලිනුත් අපේක්ෂකයෙක්
ඉදිරි ජනාධිපතිවරණය සඳහා සිවිල් සංවිධාන අපේක්ෂකයකු ඉදිරිපත් කරන බව අල්ලස දූෂණයට එරෙහි ජනතා ව්යාපාරය පවසයි සිවිල් සංවිධාන තිහකට වැඩි සංඛ්යාවක් අතුරින් තෝරාගනු ලබන ජනපති අපේක්ෂකයා සහ වැඩපිළිවෙළ සම්බන්ධයෙන් එළැඹෙන සතියේදී ජනතාව දැනුවත් කිරීමට පියවර ගන්නා බව එම ව්යාපාරයේ කැඳවුම්කරු ජාමුනි කමන්ත තුෂාර මහතා දිවයිනට ප්රකාශ කළේය මෙවර ජනපතිවරණයට ඉදිරිපත් වනවා යැයි කියන අපේක්ෂකයන් ජනතාවට සුවසේ ජීවත්විය හැකි දියුණු රටක් පිළිබඳව පැහැදිලි ප්රතිපත්තියක් සහ වැඩපිළිවෙළක් ඉදිරිපත් කර නොමැති බවත් එබැවින් අල්ලස දූෂණය නාස්තිය සහ අක්රමිකතා පිටු දැකිය හැකි ප්රතිපත්ති ගරුක නායකත්වයක් තම ව්යාපාරය හරහා ඉදිරිපත් කරන බවත් ඒ මහතා වැඩිදුරටත් සඳහන් කළේය සුජීව තත්සර